

**(N)agymenők avagy MINDEN AMI KOCSI 2019**

Mint ismeretes községünkben találták fel a mai kocsi ősét, a történetével itt most nem szeretnék foglalkozni. Községünk ad otthont a Kocsitoló fesztiválnak, mely idén is megrendezésre kerül. A rendezvény önálló programja az immár másod ízben megrendezésre kerülő rendhagyó egyedi kocsi futam, mellyel egy új hagyományt teremtettünk. Itt a múlt és a jövő találkozik, a tradíciók tisztelete mellett és új tradíciók létrehozásával a kocsi „bölcsőjében”. A rendezvényre várunk minden résztvevőt, aki hisz eléggé magában illetve kocsijában, hogy megméretesse találmányát a következő versenyben, természetesen a verseny szabályzatát elfogadva.

**Versenykiírás:**

**Verseny időpontja: 2019. július 14., 10.00 óra**

**Regisztráció: 2019. július 14., 8.30-9.30-ig**

**Eredményhirdetés: 2019. július 14., 12.00 óra**

Verseny összdíjazása jelentős.

**Verseny helyszíne:** Vincze Imre Református Általános Iskola parkolója (2898 Kocs, Szabadság tér 6.)

A verseny távja megközelítőleg 300 m. Lejtőkkel és emelkedőkkel rendelkezik. Az útvonalon mesterséges lassítók kerülnek elhelyezésre.

**Járműre vonatkozó előírások:**

* a járműnek legalább két nyomon kell haladnia
* a járművet bármilyen hajtás mozgathatja, feltéve ha annak gyártása a csapathoz köthető
* előre feltöltött energiaforrás csak közvetve használható a hajtáshoz
* minimum 1 személy szállításra alkalmasnak kell lennie
* kormányozhatónak és fékezhetőnek kell lennie
* sorozatgyártásban szereplő, kereskedelmi forgalomban kapható jármű nem indulhat
* a járművet húzni-tolni nem engedélyezett, a szállított személyek valamilyen formában részt vehetnek a jármű irányításában mozgatásában

**Nevezési díj**

**Profi kategóriában:** 3.000 Ft

**Nevezési díj:** 1.000 Ft

A nevezési határidő 2019. július 7- ig e-mailben. A helyszíni nevezés, indokolt esetben 2000 Ft nevezési díjért. A nevezés módja: A nevezési lap és egyéb dokumentumok letölthetőek a Nagymenők facebook oldaláról, vagy a [www.kocs.hu](http://www.kocs.hu) oldalról. Ezt aláírva, beszkennelve küldjék a felelősségvállalási nyilatkozattal, valamint szülői beleegyező nyilatkozattal (a fiatalkorúaknál) együtt a [nagymenok.kocs@gmail.com](mailto:nagymenok.kocs@gmail.com) e-mail címre.

A kategóriákat elsősorban az autó építők végzettsége, a jármű technikai és esztétikai felszerelései, eszközei alapján soroljuk be, vagy adják meg maguk a versenyzők, hogy ők hova sorolják magukat.

Mindhárom kategória első három helyezettje díjazásban részesül. Különdíjjal jutalmazzuk, ha valamelyik versenyző rendezvényünkön mutat be először valamely technikai újítást, amit később Kocs község hírnevét öregbítheti. A remekül debütáló közönségdíjat szintén kiosztanánk és a közönséget továbbra is motiválni szeretnénk különböző értékes ajándékokkal, melyeket a szavazók között sorsolunk ki.

A szülői felelősségvállalási nyilatkozattal, egyedül indulhat az a 14. életévét betöltött személy, aki a 18. életévét még nem érte el.

14 év alatti versenyző csak abban az esetben indulhat szülői/gondviselői beleegyező nyilatkozattal, ha a helyszínen a szülő/gondviselő, vagy a szülő/gondviselő által kijelölt személy ott tartózkodik. Ebben az esetben erről meghatalmazást biztosítson a szervezők részére.

**A verseny rendezője:**

Kocsi Baráti Kör

Kocs Község Önkormányzata

**Fő védnökei:**

**Kocsi Baráti Kör/Szegediné Körmendi Erika**

**Kocs Község Önkormányzata/Simon László polgármester**

**Autós Nagykoalíció/Knezsik István Elnök**

**Autószerelők Országos Egyesülete/Spindler Tibor Elnök**